nvidia/miracl-vision huggingface dataset:
Ympyräkaivanto

Ympyräkaivannot eli "rondelit" olivat esihistoriallisia suunnilleen ympyrän muotoisia kaivantoja, jotka johtivat aidatuille puusta rakennetuille temppeliaukeille. Aukioiden läpimitta on 40–200 metriä. Ne muistuttavat Stonehengeä ja muita kivikehiä, joita rakennettiin megaliittiaikana. Ne olivat ehkä temppeleitä ja kokoontumispaikkoja. Ensimmäiset ympyräkaivannot tehtiin Keski-Euroopassa 4800–4600 eaa. Saksassa, Itävallassa, Tšekissä ja Slovakiassa. Näistä tunnetuin on halkaisijaltaan 75-metrinen Goseckin ympyrä itäisessä Saksassa. Ympyräkaivantokulttuurin uskotaan saaneen alkunsa Tonavan keskijuoksulta.lähde? Ympyränmuotoiset kaivannot liittyivät nauhakeraamisen kulttuurin seuraajakulttuureihin, joita olivat muun muassa maalattua keramiikkaa tuottanut varhainen Lengyelin kulttuuri. Myöhemmin idässä tehtiin hieman vapaammin muotoiltuja "rondeloideja". Myöhemmin niitä tehtiin alkaen 3800 eaa. Englannissa
Uurnakenttäkulttuuri

Uurnakenttäkulttuuri (uurnakentät) oli myöhäispronssikautinen kulttuuri Keski-Euroopassa noin 1300–750 eaa. Uurnakenttäkulttuuria luonnehtivat paaluvarustuksilla ympäröidyt linnoitukset mäillä, saarilla, niemissä ja jokien varsilla. Tämä indoeurooppalainen kulttuuri on liitetty kelttiläisen kulttuurin syntyyn ja myös illyrialaisiin. Uurnakenttiä tehnyt indoeurooppalainen kulttuuri oli tumuluskulttuurin seuraaja, ja sitä seurasi Hallstattin kulttuuri. Uurnakenttäkulttuuri sai alkunsa Itä-Unkarin, Pohjois-Serbian ja Länsi-Romanian alavilta mailta Unkarin altaasta. Se levisi Itä-Unkarin seuduilta laajalle, muun muassa suureen osaa Saksaa, Italiaa ja Ranskaa. Kulttuuri levisi Britteinsaarillekin joskus 1200–1000 eaa. Ensimmäiset hautaukset uurnakenttiin ilmestyivät 1350 eaa. Uurnakenttäkulttuuri hautasi vainajat tuhkana saviruukkuihin. Uurnakenttäkulttuuri kehittyi edeltäjästään tumuluskulttuurista niin että vähitellen kumpuhaudat jäivät pois käytössä ja polttohautaus uurniin yleistyi. Pitkään molempia hautatyyppejä oli rinnan. Uusi hautaustapa kertoo uudenlaisesta uskonnosta
Israel Aerospace Industries

Israel Aerospace Industries (lyh. IAI, hepr. ‏התעשייה האווירית לישראל‎, Ha-ta’asija ha-avirit le-Jisrael; alk. Israel Aircraft Industries) on israelilainen ilmailu-, avaruusteknologia- ja puolustusteollisuusyritys. Yhtiö perustettiin alkujaan vuonna 1953 valtiolisena ilmailuinstituuttina nimellä Bedek Aviation Company. Aluksi toiminta oli keskittynyt lentokoneiden huoltoon. Vuodesta 1959 lähtien yhtiö alkoi suunnitella omia ilmailu- ja aseteknisiä tuotteita. Vuonna 1964 julkaistiin Gabriel-meriohjus, jonka päivitetyt versiot ovat yhä käytössä useissa maissa. Yhdysvaltalainen Defence News -uutispalvelun arvion mukaan IAI oli maailman 41. suurin aseteollisuusyritys vuonna 2019, ja yhtiön 4,1 miljardin Yhdysvaltain dollarin liikevaihdoista noin 73 prosenttia (3,0 mrd. USD) edusti aseteollisuutta. Vuonna 2020 yhtiöllä oli noin 16 000 työntekijää
Delhin pommi-iskut 29. lokakuuta 2005

Delhin pommi-iskut 29. lokakuuta 2005 tapahtuivat, kun kolme pommia räjähti Delhissä, Intiassa. Terrori-iskut surmasivat 62 ihmistä ja noin 210 loukkaantui. Kashmirilainen Inqilabi-äärijärjestö ilmoitti tehneensä iskut.
Rupisia riimejä, karmeita tarinoita

1. (heinäkuu 1984) Rupisia riimejä, karmeita tarinoita on suomalaisen rockyhtyeen Eppu Normaalin vuonna 1984 julkaisema albumi. Sillä on kappale ”Nyt reppuni jupiset riimisi rupiset”, joka on yhtyeen tunnetuimpia lauluja. Muita levyn kappaleita ovat "Taivaassa perseet tervataan", "Pimeyden tango" ja "Viides toukokuuta". Levyn myynti oikeutti platinalevyyn. Levyn kannen on tehnyt Martti Syrjä.
Bertone

Bertone on italialainen suunnittelutalo, joka on suunnitellut automalleja useille eri automerkeille. Yhtiö on saanut alkunsa Giuseppe Bertonen vuonna 1912 perustamasta korivalmistamosta. Menestykseen suunnittelutalli nousi hänen poikansa Nucci Bertonen myötä. Erikoista juuri Bertonen kohdalla on ettei kumpikaan Bertoneista ole itse toiminut koskaan automuotoilijana. Yksi Bertonen tunnetuimmista muotoilijoista oli Lamborghini Miuran luoja Marcello Gandini. Bertonen omia malleja: Bertonen vuosina 1980–2006 suunnittelemia automalleja: Bertonen vuosina 1960–1980 suunnittelemia automalleja: Bertonen vuosina 1940–1960 suunnittelemia autoja: Bertonen 1930-luvulla suunnittelemia autoja: Bertonen 1920-luvulla suunnittelemia automalleja: Bertonen suunnittelemia moottoripyöriä:
Dokumentointi

Dokumentointi on todellisen tapahtuman, ilmiön, idean tai rakenteen tarkkaa kirjallista kuvaamista, joka tapahtuu kuvattavan asian ehdoilla. Dokumentoinnissa pyritään mahdollisimman suureen tarkkuuteen, jotta päästäisiin lähelle yksiselitteisyyttä. Muutosten huomioiminen ja dokumentoinnin pitäminen ajan tasalla tekevät siitä jatkuvan prosessin, joka kuuluu oleellisena osana kunkin dokumentoitavan asian elinkaareen. Ihmiset ovat dokumentoineet tekemisiään ja suunnitelmiaan siitä alkaen kun kirjoitus keksittiin. Ensimmäinen tunnettu kirjoitusjärjestelmä kehitettiin Mesopotamiassa noin 3000 eaa. Muinaisessa Egyptissä ovat varhaisimmat löydöt kirjoituksesta samoilta ajoilta noin 3 250-3 100 eaa. Ilmeisesti kirjoitusjärjestelmät syntyivät samoihin aikoihin maanviljelyn aloittamisen kanssa eri puolilla maailmaa toisistaan riippumatta. Kiinasta on löydetty kymmeniä tuhansia oraakkeliluita joihin on kaiverrettu alkeellisia kirjoitusmerkkejä Shang-dynastian ajalta noin 1500-1300 eaa., mutta on tehty löytöjä joiden perustella voi olla että kirjoitus on keksitty Kiinassa jo paljon aikaisemmin. Mesopotaniassa ja Egyptissä oli jo varhain kirjureita tekemässä dokumentteja kaupan ja valtion toimista. Egyptissä kirjuriksi opiskeltiin oppisopimuksella. Jo antiikin Rooman armeijaan etsittiin kirjoitus ja laskutaitoisia henkilöitä
Italian historia

Italia (yhdistyi 1861) on vaikuttanut syvästi Välimeren alueen ja koko Euroopan kulttuuriin. Magna Graecian kreikkalaisvallan jälkeen etruskit ja sitten Rooman valtakunta hallitsivat Italiaa vuosisatojen ajan. Italia oli keskiajalla ja renessanssissa tärkeä filosofian, tieteen ja taiteen keskus. Italia on muinainen nimi eteläisen Italian maalle ja väestölle. Sen alkuperä on tuntematon, mutta se saattaa tulla latinan sanasta vitulus (yksivuotias vasikka): ”vasikoiden maa”. Kolikoita, joissa oli nimi Italia, painettiin Rooman kanssa kilpailleiden eteläisten heimojen keskuudessa viimeisellä vuosisadalla eaa. Rooman valtakunnan hajoamisen jälkeen Italiasta tuli Apenniinien niemimaan valtioiden ja niiden merentakaisten omistusten yhteisnimitys. Vanhalla ajalla Italiassa asui useita eri kansoja. Monet niistä kuten latinalaiset, oskit ja volskit puhuivat toisilleen läheistä sukua olleita itaalisia kieliä. Lisäksi Etelä-Italiassa asui paljon kreikkalaisia, nykyisen Toscanan alueella etruskeja ja Pohjois-Italiassa kelttiläisiä kansoja. Etruskit hallitsivat suurta osaa Italiasta ennen Rooman valtakuntaa. Etruskit eivät puhuneet indoeurooppalaista kieltä ja heidän alkuperänsä on hämärän peitossa
Pronssikauden meripihkakauppa

Pronssikauden meripihkakauppa on Euroopan pronssikaudella tapahtunut ekonominen ilmiö, joka vaikutti Britannian etelärannikon, Etelä-Skandinavian ja Baltiassa Itämeren kaakkoisrannikon väestöjen taloustilanteeseen merkittävästi. Meripihkalla on käyty kauppaa jo kivikaudella, mutta pronssikaudella sen merkitys kaukokaupassa kasvoi suuresti ja samanlaisena jatkui tilanne myös rautakaudella. Meripihkaa tuotetaan ja myydään edelleen suuria määriä nykyaikanakin. Meripihkalla oli kivikaudella ihmisille erityinen merkitys, jonka luonnetta ei täysin ymmärretä. Meripihkaa on käytetty silloinkin koruina, mutta oliko silloin käytön syynä pehmeästä ja helposti työstettävästä materiaalista, joka oli kauniin värinen, vai oliko meripihkan käytöllä jokin uskonnollinen syy, sitä ei tiedetä varmasti. Esimerkiksi Itämeren meripihka levisi laajalle alueelle tyypillisen kampakeramiikan kulttuurialueella (noin 4000 eaa. alkaen), jonka aikaisissa haudoissa sitä alkaa esiintyä. Se kuitenkin näyttää katoavan sieltä noin 2000 eaa. ilmeisesti kaupankäynnin katkeamisen vuoksi. Jyllannin länsirannikolta kerätty meripihka päätyi Etelä-Skandinaviaan ja pohjoiseen Keski-Eurooppaan. Itämeren ja Pohjanmeren meripihkaesiintymät ovat noin 50 miljoonaa vuotta vanhat ja ne sijaitsevat sekä maaperässä että merenpohjassa, minne jääkauden jäätikön virtaus on ne irrottanut paikallisesta kivestä. Meripihkan tiheys on 1,05–1,096 g/cm3, joten meriveden noste keventää sitä ja myrskyjen aikana meriveden virtaukset ja aallokon voima tuo meripihkakappaleita merenrantaan
Basset hound

Basset hound on bassettirotu. Muista basseteista poiketen houndin kotimaa on Englanti, tosin se on jalostettu ranskalaisista sukulaisistaan. Rotu on suosittu erikoisena seurakoirana monissa maissa. Basset houndin säkäkorkeus on 33–38 cm. Se on matalaraajainen, ylimitoitetun vankkatekoinen, pitkärunkoinen ja löysänahkainen. Basset hound on melko suuri koira, jolla on lyhyet jalat. Koiran kuono on leveä. Korvat ovat todella pitkät, kapeat sekä ohuehkot. Häntä on tyvestä paksu ja nousee koiran liikkuessa pystyyn. Rodun lerppuva nahka on jalostettu suojaamaan koiraa naarmuilta vaikeakulkuisessa maastossa. Karva on lyhyttä ja sileää. Basset hound on väriltään useimmiten kolmivärinen musta-valkoinen-ruskea
Kansainvälinen tuomioistuin

Kansainvälinen tuomioistuin (ICJ) on Yhdistyneiden kansakuntien oikeudellinen pääelin. Tuomioistuin sijaitsee Rauhanpalatsissa Haagissa, Alankomaissa. Kansainvälinen tuomioistuin perustettiin vuonna 1945 Kansainliiton yhteydessä toimineen Pysyvän kansainvälisen tuomioistuimen seuraajaksi. Kaikki YK:n jäsenvaltiot ovat Kansainvälisen tuomioistuimen perussäännön osapuolia, ja myös YK:n ulkopuoliset valtiot voivat liittyä perussääntöön tai muuten hyväksyä tuomioistuimen tuomiovallan itseään koskevissa riidoissa. Tuomioistuin ei ole saavuttanut sellaista vahvaa valtioiden välisten oikeusriitojen ratkaisijan asemaa kuin toivottiin. Valtiot ovat olleet haluttomia alistamaan riitojansa sen käsiteltäväksi, sillä ne ovat pelänneet häviävänsä tai ne eivät ole luottaneet tuomioistuimen puolueettomuuteen. Viime aikoina luottamus tuomioistuimeen on kuitenkin kasvanut, ja sen käsittelyyn tulleiden juttujen määrä on lisääntynyt. Vuoteen 1996 mennessä tuomioistuin oli käsitellyt noin 80 oikeustapausta, joista 60 oli valtioiden välisiä riita-asioita, mutta vuoteen 2014 mennessä se oli käsitellyt jo noin 140 oikeustapausta, joista yli 120 oli riita-asioita. Kansainvälistä tuomioistuinta ei pidä sekoittaa Kansainväliseen rikostuomioistuimeen, Pysyvään välitystuomioistuimeen, Euroopan ihmisoikeustuomioistuimeen tai YK:n tilapäisiin Jugoslavian ja Ruandan sotarikostuomioistuimiin. Kansainvälinen tuomioistuin koostuu 15 tuomarista, jotka valitaan YK:n yleiskokouksessa ja turvallisuusneuvostossa samanaikaisesti järjestettävillä vaaleilla yhdeksäksi vuodeksi kerrallan. Tuomarien tulee kaikkien olla eri kansalaisuutta, nauttia "suurinta siveellistä arvonantoa" sekä täyttää ylimpien oikeusvirkojen hoitamiseen kunkin kotimaassa vaadittavat ehdot tai omata oikeusoppineina yleisesti tunnustettu pätevyys kansainvälisen oikeuden alalla. Vaaleissa tulee myös varmistaa, että tuomioistuimen jäsenet "edustavat sivistyksen päämuotoja ja maailman tärkeimpiä oikeusjärjestelmiä", mikä käytännössä tarkoittaa, että tuomarinpaikat jakautuvat YK:n alueellisten ryhmien kesken
John Pierpont Morgan

John Pierpont Morgan I (17. huhtikuuta 1837 Hartford – 30. maaliskuuta 1913 Rooma) oli yhdysvaltalainen liikemies ja pankkiiri. Hän pääsi liikealan mahtiasemaan välittämällä englantilaista pääomaa amerikkalaisiin hankkeisiin. 1900-luvun alussa hän oli yksi maailman rikkaimmista miehistä. Hän oli myös Titanicin omistaja. Hänen nimeään kantaa nykyään maailman suurimpiin rahoitusalan yrityksiin kuuluva JPMorgan Chase. Morgan opiskeli Bostonin englantilaisessa lukiossa ja luki matematiikkaa Göttingenin yliopistossa Saksassa. Hänen vanhempansa olivat Junius Spencer Morgan ja Juliet Pierpont. Hän kuului USA:n anglikaanikirkkoon ja oli sen huomattava jäsen. Morgan työskenteli Duncan, Sherman & Coupery -pankissa New Yorkissa vuosina 1857–1861. Myöhemmin hän toimi yhtiön seuraajaksi perustetun J:S Morgan & Co:n johtajana
Rōnin

Rōnin (jap. 浪人) tarkoitti feodaaliajan Japanissa isännätöntä samurai-säätyyn kuuluvaa aatelista. Rōninit olivat yleisiä Muromachi- ja Tokugawa-kausilla. Rōninit olivat usein kulkureita, rosvoja tai häiriökäyttäytyjiä, ja he osallistuivat joskus myös kapinoihin. Sana rōnin tarkoittaa kirjaimellisesti "aaltomies" eli "vaeltaja" tai "kulkija". Osa rōnineista ryhtyi palkkasotureiksi, kauppiaiksi ja käsityöläisiksi. Rōninit perustivat myös kouluja, joissa opetettiin taistelutaitoja. He saattoivat myös toimia henkivartijoina tai kylien suojelijoina samuraietikettinsä mukaisesti. Yksi kuuluisimmista rōnineista oli Miyamoto Musashi, joka opetti kenjutsua. Rōnineista on sittemmin tullut suosittuja hahmoja japanilaisessa kirjallisuudessa, elokuvissa ja sarjakuvissa. Termin käyttö yleistyi 1100-luvulle mennessä, jolloin sitä alettiin käyttää samuraista, joka oli menettänyt lääninherransa joko tämän kuoltua tai omien rikkomustensa vuoksi. Tokugawa-shōgunaatin perustamista edeltäneen levottoman ajanjakson aikana rōninien määrä kasvoi nopeasti, ja he aiheuttivat useita levottomuuksia koko 1600-luvun ensimmäisen puoliskon ajan
Jagex

Jagex (Java Gaming Experts) on brittiläinen verkkopelien kehittäjä. Yrityksen perustivat veljekset Andrew Gower ja Paul Gower joulukuussa 2001. Yrityksen päätoimisto on Cambridgessä, Isossa-Britanniassa. Jagexin suosituin peli on maailmanlaajuisesti menestynyt RuneScape. Jagexin työtä on myös peliaiheinen verkkosivusto FunOrb. Yrityksen ensimmäinen ulkopuolisen kehittäjän peli oli monen pelaajan strategiapeli War of Legends. Tammikuussa 2021 Carlyle Group osti Jagexin. Vuonna 2010 julkaistu War of Legends suljettiin vuonna 2014 ja vuonna 2015 ilmoitettiin ettei se palaisi takaisin tietoturvaongelmien johdosta. Jagexin verkkoselainpeli 8realms on lopetettu heikon kannattavuuden johdosta. Kehityksen alla olleet MechScape ja Stellar Dawn -pelit on peruttu. Transformers-tuotesarjaan perustunut Transformers Universe on lakkautettu beta-vaiheessa tammikuussa 2015. FunOrb-sivusto on suljettu vuonna 2018
Jessica Lange

Parhaan naispääosan Oscar1994 Sininen taivasParhaan naissivuosan Oscar1982 Tootsie – lyömätön lyyli Jessica Phyllis Lange (s. 20. huhtikuuta 1949 Cloquet, Minnesota, Yhdysvallat) on yhdysvaltalainen kahdesti Oscar-palkittu näyttelijä. Hänet on palkittu uransa aikana myös kolmella Emmyllä, viidellä Golden Globella, SAG-palkinnolla sekä Tonylla. Langen ensimmäinen elokuvarooli oli Dino De Laurentiisin King Kongissa vuonna 1976. Roolityötä pidettiin huonona, ja kriitikot arvioivat hänellä olevan paljon parempi ulkonäkö kuin lahjakkuus. Vasta viisi vuotta myöhemmin hän teki läpimurtonsa elokuvassa Postimies soittaa aina kahdesti. 1980- ja 1990-luvuilla Lange teki useita kiiteltyjä rooleja ja sai monia Oscar- ja Golden Globe -ehdokkuuksia. Elokuvasta Tootsie – lyömätön lyyli Lange voitti parhaan naissivuosan Oscarin ja Golden Globen. Lisäksi hän oli ehdolla samana vuonna parhaasta naispääosasta elokuvasta Frances, jossa hän esitti näyttelijä Frances Farmeria. Oscar-ehdokkuudet hän sai lisäksi elokuvista Country – katkera sadonkorjuu, Sweet Dreams, jossa hän näytteli country-laulaja Patsy Clineä, ja Soittorasia. Naispääosan Oscarin ja Golden Globen Lange voitti vuoden 1994 elokuvasta Sininen taivas
Sähköoppi

Sähköoppi on fysiikan haara, joka tutkii sähköilmiöitä tai laajemmassa mielessä sähkömagneettiseen vuorovaikutukseen liittyviä ilmiöitä. Sen osa-alueita ovat sähköstatiikka ja sähködynamiikka. Siihen liittyviä sovellusalueita ovat sähkövoimatekniikka ja elektroniikka. Sähköopin tärkeimpiä peruskäsitteitä ja suureita ovat sähkövaraus, sähkövirta, sähkökenttä ja jännite. Myös magnetismin tutkimus liittyy läheisesti sähköoppiin. Sähköopissa käsitellään myös virtapiirejä ja niiden komponentteja kuten generaattoreja ja virtalähteitä, vastuksia, käämejä ja kondensaattoreita.
USS Colen pommi-isku

USS Colen pommi-isku on Yhdysvaltain laivaston Arleigh Burke -luokan ohjushävittäjää USS Colea vastaan tehty terrori-isku Jemenissä aamulla 12. lokakuuta 2000, kun alus oli Adenin satamassa. Aamulla 12. lokakuuta komentaja (sotilasarvo) Kirk Lippoldin päälliköimä USS Cole saapui Adenin satamaan polttoaineen täydennystä varten. Alus kiinnittyi satamaan kello 09.30 paikallista aikaa ja polttoaineen otto alkoi tuntia myöhemmin. Noin kello 11.18 Al-Qaidan palkkalistoillalähde? olleet Ibrahim al-Thawr ja Abdullah al-Misawa ajoivat USS Colen vasenta kylkeä kohti veneellä, johon oli kuormattu noin 200-300 kiloa räjähteitä. Lukuisista varoituksista ja kielloista huolimatta vene lähestyi ja osuessaan hävittäjän kylkeen räjähti. Laivan messi, jossa valtaosa laivan miehistöstä oli paraikaa lounastamassa, kärsi iskussa pahasti. Iskussa kuoli 17 ja haavoittui 39 aluksen miehistönjäsentä. Räjähdys sai aikaan aluksen kylkeen noin 12 m × 12 m kokoisen reiän, joka aiheutti suuren vuodon laivan konetiloihin
Jake LaMotta

Jake LaMotta, oikealta nimeltään Giacobbe LaMotta (10. heinäkuuta 1922 Lower East Side, New York – 19. syyskuuta 2017 Miami, Florida) oli yhdysvaltalainen nyrkkeilijä ja keskisarjan maailmanmestari, joka kunnostautui uransa jälkeen myös näyttelijänä ja stand up -koomikkona. Hän otteli ammattilaisena 106 ottelua, joissa saavutti 83 voittoa (30 tyrmäyksellä), 19 tappiota ja neljä ratkaisematonta. Vuonna 1980 ilmestyi LaMottan elämästä kertova elokuva Kuin raivo härkä, jossa häntä esitti Robert De Niro. LaMotta syntyi italialaisille vanhemmille Lower East Sidessa 1922. Hänen isänsä, joka oli kotoisin Messinasta, oli muuttanut Lower East Sideen ensimmäisen maailmansodan jälkeen. Hän työskenteli kaupittelijana Philadelphiassa, jonne perhe oli muuttanut LaMottan ollessa 6–8-vuotias. LaMottan äiti oli amerikanitalialainen, jonka vanhemmat olivat muuttaneet Napolista Lower East Sideen, jossa pariskunta tapasi toisensa. LaMotta muutti myöhemmin Philadephiasta takaisin Lower East Sideen ja vietti lapsuutensa Rocky Grazianon kanssa tehden pikkuvarkauksia. He viettivät aikaa myös Coxsackien esikaupungin koulukodissa. Muutettuaan Bronxiin LaMotta jatkoi rikollisuutta ja varasteli muun muassa 16-vuotiaana hanoja tyhjistä vuokrataloista
Antti Nurmesniemi

Antti Aarre Nurmesniemi (30. elokuuta 1927 Hämeenlinna – 11. syyskuuta 2003 Helsinki) oli suomalainen sisustusarkkitehti ja yksi Suomen muotoilun suuria nimiä. Nurmesniemi opiskeli Taideteollisessa oppilaitoksessa (Taideteollisen korkeakoulun edeltäjä). Alku-uransa perinteisemmästä muotoilusta, kuten huonekaluista (Triennale-tuoli), astioista ja muista pienesineistä Nurmesniemi laajensi tekemistään monipuolisemman teollisen muotoilun suuntaan ja osallistui muun muassa Helsingin metron suunnitteluun ja autolautta Finnjetin sisustuksen luomiseen. Nurmesniemen viimeisiksi töiksi jäivät Seurasaaren-Hietaniemen alueelle rakennetut siniset voimajohtopylväät. Nurmesniemen muotoilutuotteisiin 1950- ja 1960-luvulta kuuluvat Högforsille suunnitellut Nurmesniemi-pata (1959) ja Siro-liesi. Uuden talousvalusarjan hän suunnitteli Högforsille 1960-luvun lopulla. Tämä uusi sarja olisi vaatinut uutta valmistustekniikkaa, eikä hanke toteutunut Högforsilla vaan 1970-luvulla Wärtsilällä. Wärtsilälle hän on suunnitellut myös emaliset Pehtoori-kahvipannut. Nurmesniemi suunnitteli Suomen osastot Milanon triennaaliin vuosina 1960 ja 1964. Molemmilla kerroilla hänet palkittiin arvostetulla ja harvinaisella Grand Prix -palkinnolla
Estlink

Estlink on kahden merikaapelin muodostama sähkönsiirtoyhteys, joka yhdistää Suomen ja Viron sähköverkot toisiinsa. Yhteyden ensimmäinen kaapeli, Estlink 1 otettiin käyttöön vuoden 2006 lopulla ja toinen, Estlink 2, vuoden 2013 lopulla. Kahden merikaapelin yhteenlaskettu siirtokapasiteetti on noin 1 000 megawattia. Kahden siirtoyhteyden rinnalle on suunnitteilla myös uusi kolmas yhteys. Estlink 1 on Nordic Energy Link -yhtiön rakennuttama 106 kilometriä pitkä sähkönsiirtokaapeli, josta 74 kilometriä kulkee Suomenlahden alitse. Kaapeliyhteys vihittiin käyttöön 4. joulukuuta 2006. Kaapelin siirtokapasiteetti on 350 MW, vuositasolla kaapelia pitkin voidaan siirtää kaksi terawattituntia sähköenergiaa. Kaapelissa on 150 kilovoltin tasajännite, joka muutetaan Espoon siirtoasemalla 400 kV ja Harkun siirtoasemalla 330 kV vaihtojännitteeksi. Merikaapelin ja sen vaatimat muuntamot toteutti ABB. Estlink maksoi noin 110 miljoonaa euroa, josta Nordic Energy Link vastasi omalla pääomallaan viidesosasta. Pohjoismaiden investointipankki on lainannut hankkeeseen 53 miljoonaa euroa ja SEB Eesti Ühispank 31 miljoonaa euroa
Roni Martin &amp; Jukka Orma Tanssiinkutsu

Pyytämäsi sivunimi oli virheellinen, tyhjä tai väärin linkitetty kieltenvälinen tai wikienvälinen nimi. Siinä saattaa olla yksi tai useampi sellainen merkki, jota ei voi käyttää sivujen nimissä. Palaa sivulle Wikipedia:Etusivu.
Vladimir Lotarjov

Vladimir Aleksejevitš Lotarjov (ven. Владимир Алексеевич Лотарев) (15. marraskuuta 1914 Šahty, Rostovin alue – 20. heinäkuuta 1994) oli neuvostoliittolainen lentokonemoottorisuunnittelija. Vuonna 1930 hän meni Šahtyssä kaivosteollisuuden sähkömekaaniseen kouluun. 1939 hän valmistui Harkovan ilmailuinstituutista sekä työskenteli suunnitteluinsinöörinä ilmailuteollisuudessa. 1948 hänestä tuli pääsuunnittelijan avustaja Zaporižžjan suunnittelutoimistoon ja 1963 pääsuunnittelija sekä yleispääsuunnittelija 1981 Progressiin. Lotarjov sai 13 neuvostoliittolaista keksijätodistusta. Hänet nimitettiin tekniikan tohtoriksi 1971 sekä valittiin 1976 Ukrainan sosialistisen neuvostotasavallan tiedeakatemian kirjeenvaihtajajäseneksi. Hän vai lisäksi valtionpalkinnot 1948 AI-26V:stä, 1960 AI-20:stä Iljušin Il-18:aan. Hänestä tuli sosialistisen työn sankari 1974.
Klemens X

Klemens X (oik. Emilio Bonaventura Altieri, 13. heinäkuuta 1590, Rooma – 22. heinäkuuta 1676, Rooma) oli paavina 29. huhtikuuta 1670 – 22. heinäkuuta 1676. Italialaiseen aatelisperheeseen syntynyt Altieri toimi opintojensa jälkeen paavin edustustossa Puolassa vuodesta 1623. Palattuaan Roomaan Altierista tuli ensin Camerinon piispa sekä myöhemmin Loreton ja tämän jälkeen Umbrian kuvernööri. Paavi Innocentius X:n (1644–55) aikana Altieri toimi paavin lähettiläänä Napolissa ja paavi Aleksanteri VII:n (1655–67) aikana Puolassa. Edeltäjänsä Klemens IX:n kaudella (1667–1669) Altieri vastasi ensin koko katolisen kirkon taloudesta ja toimi myöhemmin Klemensin läheisenä avustajana. Klemens IX nimesi hiukan ennen kuolemaansa Altierin kardinaaliksi. Paaviksi Altieri valittiin 20
Adele Silva

Adele Silva (s. 19. marraskuuta 1980 Norbury, Surrey, Iso-Britannia) on englantilainen näyttelijä. Hän opiskeli Sylvia Young Theatre Schoolissa Marylebonessa. Silva esiintyi televisiossa ensimmäistä kertaa vuonna 1989. Hän esitti vuosina 1993–2000, 2005–2007 ja 2011 Kelly Windsoria saippuasarjassa Emmerdale. Silva seurusteli ennen laulaja Antony Costan kanssa.
Lorenz Backman

Lorenz ”Lore” Backman (s. 18. heinäkuuta 1972) on suomalainen näyttelijä, juontaja ja muusikko. Juontotehtävissä hänet tunnettaneen parhaiten televisiosta toisena MTV3-kanavan viihdesarja Huuman juontajista vuosina 2005–2009. Viimeisimpänä Alfa-tv:lle tuotetussa Seniorielämää-sarjassa 2018. Hän on myös juontajana Radio Novan ohjelmassa Ile & Lore. Tätä ennen hän juonsi Yle TV2:lla sarjaa Umpimähkä vuonna 2004. Näyttelijänä hän on esiintynyt muun muassa miespääosassa Sydän kierroksella -sarjassa. Hän on myös kokeellisen teatteriryhmän Circus Maximuksen jäsen. Muusikkona hän on toiminut Astro-yhtyeensä kanssa vuodesta 2006 alkaen. Astro julkaisi ensimmäisen singlensä 3. maaliskuuta 2008